Aradi vértanúk

Az aradi vértanúk

Az aradi vértanúk, akiket az 1848–49-es szabadságharc leverése után, az abban játszott szerepük miatt Aradon kivégeztek. Bár ezen honvédtisztek száma tizenhat, a nemzeti emlékezet mégis elsősorban az 1849. október 6-án kivégzett tizenhárom honvédtisztet nevezi így, gyakran használva a tizenhárom aradi vértanú, illetve az aradi tizenhármak elnevezést is.

A 12 magyar tábornok és egy ezredes: Aulich Lajos, Damjanich János, Dessewffy Arisztid, Kiss Ernő, Knezic Károly, Lahner György, Lázár Vilmos, Leiningen-Westerburg Károly, Nagysándor József, Poeltenberg Ernő, Schweidel József, Török Ignác, Vécsey Károly.

Mindegyikük eleve aktív vagy kilépett császári-királyi tiszt volt, a szabadságharc végén a honvédseregben. A vértanúk között Kiss Ernő honvéd altábornagy volt a rangidős, aki korábban (császári-királyi) ezredes volt, a többiek a közös hadseregben ennél alacsonyabb tiszti rendfokozatot viseltek.

További aradi vértanúk

Hruby Gyula őrnagy, Görgei Artúr volt segédtiszt, Ormai Norbert honvéd ezredes Kazinczy Lajos honvéd ezredest, Ludwig Hauk alezredes, Bem József tábornok hadsegédéje, Lenkey János honvéd vezérőrnagy.

Emlékhelyek, emlékművek

Emlékművük a budai Nándor-laktanya udvarán. Az aradi vértanúk emlékezetéhez hozzátartoznak a tiszteletükre készített emlékhelyek, emlékművek, melyek a korabeli Magyarország területén helyezkednek el. A legismertebb a Huszár Adolf, illetve Zala György által készített és Aradon felállított Szabadság-szobor. A mai Magyarország területén több fontos emlékhely található. Az egyik Kiskőrösön a Vértanúk fala-emlékmű, amely a helyi Petőfi Múzeum kertjében lévő szoborparkban áll.

Aradi-park Az Aradi park elnevezésű történelmi emlékhely a vas megyei Rátót községben található. A községben és környékén volt birtoka a Széll családnak, itt áll az egykori miniszterelnök, Széll Kálmán kastélya is. Feleségének, Vörösmarty Ilonának a költő édesapa halála után Deák Ferenc lett a gyámja, aki gyakran látogatta Rátóton is. A hagyomány szerint az 1860-as években Deák ültette az Aradi vértanúk emlékére azt a tizenhárom tölgyfát, amelyet a falu azóta is kegyelettel ápol.